Ur rkident ara tlufa n rregmat akked lkreh n yimdebbren n tesdawit n Sṭif, almi tessaweḍ ɣer lmus akked tgallit ɣef yinelmaden d akken ad ttwiṭṭfen di berra ad ččen tiɣrit.
Aya yella-d ticki n taluft-nniḍen i d-yeḍran tameddit n wassa deg tewwurt n uɣaram asdawan Buxrisa ( Boukhrissa ), imi d yiwen unelmad seg Tizi wezzu i yetturegmen s yemma-s sɣur ieessasen n tewwurt; ur teḥbis ara dagi imi anelmad-a ur as-yeeǧib ara lḥal ladɣa yewhem u yebda la ihedder yid-sen, ieessasen-nni nnan-as waqila kečč ur teqnieeḍ ara yella wayen ara ternuḍ; ladɣa fkan-as tiɣrit deg sin.
Anelmad iruḥ ar yimdebber n ugezdir akken ad yeccekti ladɣa zwaren-t widak yewwten.
Imdebbren n useqqamu asdawan n umussu n timanit sdukklen-d akk inelmaden uɣaram akken ad nnejmaeen, ayagi d ayen ur neeǧib i unemhal n uɣaram i yessutren seg yinelmaden ad as-d-inin ayen bɣan d wayen ixussen.
Yebda umeslay ger unemhal akked yinelmaden ineggura-yagi yewweḍ-iten-d lexber d akken yiwen uqeddac deg tniɣlust ireggem deg yinelmaden u yerna yesseɣli-d i yiwen unelmad, d ayen i ten-yeǧǧan ad ruḥen ar ulmessi anda ur uminen ara allen-nsen; axeddam-nni yebda rregmat ladɣa tagallit belli win d-yemlal di berra ara s-yesserwu tiyiti.
Inelmaden yebda-ten-id reffu imi ur asen-yeǧǧa ur asen-ixellef, bdan tteeyyiḍen belli ad t-stixxren seg uxeddim-is, din i d-yejbed lmus yettazzal ɣef yinelmaden, iḥunn rebbi ur d-iḥuza ḥedd.
Seg tama-nsen, mazal ur msefhamen ara yinelmaden ɣef tigawt ilaqen maca imdebbren useqqamu asdawan n umussu n timanit d wid i d-yufan iman-nsen fergen s yimdebbren n tuddsiwin n udabu akked yiɣallen n teɣlist imuffiren.
Imdebbren d wid yesxedmen leḥdaqa-nsen, acku ldin allen akken ur yettili ara kra n lexdee sɣur wigad-agi yettaeraḍen ad ssexsin taluft.
Ccwalat akked wurfan mazal-iten maca ur d-yelli kra n rray yesdukklen inelmaden, ɣef aya imdebbren n useqqamu asdawan ṭṭafaren ayen ara d-yeḍrun s leḥder acku fehmen tuzzya n imuffiren.
Sya ɣer umaynut ara d-yilin www.tamurt.info ad as-d-yaweḍ deg lawan imi ibeddi deg wannar deg yiḍ deg wass.
Di taggara d awelleh kan:tuget n yinelmaden i yebdan anejmaeu akked lḥers ɣef unemhal akked yieessasen d Iqbayliyen maca inelmaden Aerabawalen d wid i d-ibanen mi d-teɣli tallest.
kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn